Demografien til London

Demografien til London er prega av at byen er ein av dei mest multikulturelle byane i den industrialiserte verda, med meir enn 300 morsmål og meir enn 50 etniske grupper med meir enn 10 000 personar. Mange av gruppene har samla seg i visse bydelar der dei set preg på bybildet med klesdrakt, butikkar, restaurantar, skilt og plakatar.

+ Fødeland  Folketal Storbritannia 5 230 155 India 172 162 Irland 157 285 Bangladesh 84 565 Jamaica 80 319 Nigeria 68 907  Pakistan 66 658  Kenya 66 311  Sri Lanka 49 932 Ghana 46 513  Kypros 45 888 Sør-Afrika 45 506  USA 44 622  Australia 41 488  Tyskland 39 818  Tyrkia 39 128  Italia 38 694  Frankrike 38 130  Somalia 33 831  Uganda 32 082  New Zealand 27 494

Ut ifrå tal frå Office for National Statistics inkluderte folketalet 2 288 000 menneskje fødde i utlandet i 2006, det vil seie 31 %. Dette talet hadde stige frå 1 630 000 i 1997. 
Tabellen til venstre viser folketalet inndelt etter fødeland, med dei landa som er hyppigast førekommande. Tabellen oppgjev berre fødeland, ikkje etnisitet eller statsborgarskap. Ein viss del av dei som er oppgitt som født utanfor Storbritannia er barn av britiske borgarar, til dømes britiske soldatar som gjorde teneste i Tyskland. På same måte omfattar talet for Storbritannia barn av utanlandske borgarar. Skottar og walisarar utgjer til saman omkring 200 000 av dei som er fødde i Storbritannia. 

mini|Gateskilt i London med latinske og kinesiske bokstavar.
mini|Southall jernbaneskilt med latinsk skrift og gurmukhi. 

I folketeljinga i 2001 blei det spurt om etnisitet:
 71,15 % klassifiserte seg som kvite
 59,79 % kvite britar
 3,07 % kvite irar
 8,29 % «andre kvite» (særleg polakkar, gresk-kypriotar, italienarar og franskmenn)
 12,09 % klassifiserte seg som indarar, pakistanarar, bangladesharar eller «andre asiatar» (særleg lankesarar, arabarar og personar frå andre stadar i Søraust-Asia)
 10,91 % klassifiserte seg som svarte
 7 % svarte afrikanarar
 4,79 % svarte karibiarar
 0,84 % som «andre svarte»
 3,15 % som av blanda rase
 1,12 % som kinesarar
 1,58 % som «anna» (særleg filippinarar, japanarar og vietnamesarar)

Denne fordelinga er basert på svar frå folket under folketeljinga, noko som opnar for uklare definisjonar, men då talet svar var svært høgt, blir det rekna at det gir eit statistisk sett rett bilde av samansetninga av folk.

Kategori:Demografi i London